ईजमाई जीएसटी के सह-संस्थापाक अशीष मित्तल ने कहा कि अब तक 50 प्रतिशत छोटी एवं मध्यम इकाइयां अनुपालन में पीछे चल रही हैं। इसमें कहा गया है, ‘जीएसटीआर- 1 भरने के लिये केवल दस दिन का समय बचा है और उसके बाद ही इनपुट क्रेडिट दिखना शुरू हो जायेगा। जब तक इनपुट क्रेडिट रिफंड के जरिये मिलने वाला धन प्रवाह में नहीं आयेगा और उससे जरूरी कार्यशील पूंजी उपलब्ध नहीं होगी तब तक कारोबारियों के समक्ष कठिनाई बनी रहेगी।’ कंपनी के मुताबिक सरकार के पास करीब 23,000 करोड़ रुपये का इनपुट क्रेडिट अटका पड़ा है।